title: Galas
text: O país de Galas (en galés Cymru, en anglés Wales) ye una d'as nacions que forman o Reino Uniu. Ye situato a l'ueste d'a isla de Gran Bretanya y tien una población total de 3,1 millons de presonas. A capital y ciudat más gran ye Caerdydd u Cardiff (305.000 habitants).
  
  Os ciudadans de Galas esleyen representants a l'Asambleya Nacional galesa y a o Parlamento britanico de Londres. O chefe d'o gubierno en Galas ye o Primer menistro (First Minister).
  
  Toponimia 
  Wales provien d'o etnonimo walhos con o que os pueblos chermanicos denominaban a los galos primero, a los galorromanos dimpués y a la fin a totz os pueblos romanizatos de l'Imperio Romano. Esta denominación se remonta a los antigos volcos centroeuropeus, un d'os primers pueblos celtas que se troboron os chermans en a suya expansión enta os sur.
  
  O exotoponimo Galas ye bien documentato en textos medievals aragoneses y navarros, y coincide con o exotoponimo en occitán d'on talment ye preso:
  
  O nombre clasico de Galas ye Cambria y lo trobamos en a "Grant Cronica d'Espanya", compilación historica de Chuan Ferrández d'Heredia:
  
  Clima 
  Galas ye en l'aria atemperada d'Europa. Tien un clima maritimo cambiant y ye un d'os países mas humidos d'Europa. L'orache en Galas gosa estar nuble, humido y ventolero, con veranos calidos y hibiernos atemperaus. Os largos días de verano y los curtos días d'hibierno pueden explicar-se per as suyas latitutz. O clima en a costa sud ye considerablement mas atemperau que en a resta d'o país a resultas d'as calidas corrients marinas.
  
  Municipios mas poblaus
  
  Referencias